ਕਿਮ ਫੁੱਕ
ਫਾਨ ਥੀ ਕਿਮ ਫੁੱਕ OOnt (ਵੀਅਤਨਾਮੀ ਉਚਾਰਨ: [faːŋ tʰɪ̂ˀ kim fúk͡p̚]; ਜਨਮ 2 ਅਪਰੈਲ 1963) ਇੱਕ ਵੀਤਨਾਮੀ-ਕੈਨੇਡੀਅਨ ਹੈ ਜਿਸ ਨੂੰ ਉਸ ਫੋਟੋ ਕਰਕੇ ਜਾਣਿਆ ਜਾਂਦਾ ਹੈ ਜਿਹੜੀ ਵੀਤਨਾਮੀ ਜੰਗ ਦੌਰਾਨ 8 ਜੂਨ 1972 ਨੂੰ ਲਈ ਗਈ ਸੀ। ਅਮਰੀਕਾ ਦੀ ਹਵਾਈ ਫੌਜ ਜਦੋਂ ਵੀਤਨਾਮ ਦੇ ਲੋਕਾਂ ਦੇ ਸੰਘਰਸ਼ ਨੂੰ ਕੁਚਲਣ ਲਈ ਨਾਪਾਮ ਬੰਬਾਂ ਰਾਹੀਂ ਅੱਗ ਵਰ੍ਹਾ ਰਹੀ ਸੀ ਤਾਂ ਇਹ ਵੀਤਨਾਮੀ ਬੱਚੀ ਕਿਮ ਫੁਕ -ਜਿਸਨੂੰ "ਨਾਪਾਮ ਕੁੜੀ" ਵਜੋਂ ਜਾਣਿਆ ਜਾਂਦਾ ਹੈ, ਦੀ ਇਹ ਫੋਟੋ ਸਾਮਰਾਜੀਆਂ ਦੀ ਹੈਵਾਨੀਅਤ ਦੇ ਪ੍ਰਤੀਕ ਵਜੋਂ ਦੁਨੀਆ ਭਰ ਵਿੱਚ ਅਖਬਾਰਾਂ ਅਤੇ ਰਿਸਾਲਿਆਂ ਦੇ ਪੰਨਿਆਂ ਤੇ ਛਾਈ ਰਹੀ। ਐਸੋਸੀਏਟਡ ਪ੍ਰੈਸ ਦੇ ਫੋਟੋਗ੍ਰਾਫਰ ਨਿੱਕ ਉਟ ਦੀ ਇਹ ਪੁਲਿਜ਼ਰ ਇਨਾਮ ਜੇਤੂ ਫੋਟੋ, ਵੀਤਨਾਮ ਦੀ ਜੰਗ ਦੇ ਖਿਲਾਫ ਦੁਨੀਆ ਭਰ ਦੇ ਲੋਕਾਂ ਦੇ ਰੋਸ ਲਈ ਇੱਕ ਬਹੁਤ ਹੀ ਪ੍ਰਭਾਵਸ਼ਾਲੀ ਬਿੰਬ ਬਣ ਗਈ ਸੀ। ਇਸ ਤਸਵੀਰ ਵਿੱਚ ਵੀਤਨਾਮੀ ਬੱਚੀ ਕਿਮ ਫੁਕ - ਜਿਸ ਦੀ ਚਮੜੀ ਨਾਪਾਮ ਬੰਬ ਦੇ ਹਮਲੇ ਨਾਲ ਸੜ ਰਹੀ ਹੈ, ਬਚਾਉ ਲਈ ਨਿਰਵਸਤਰ ਦੌੜ ਰਹੀ ਹੈ।